b"\n_START_ARTICLE_\nMas Alvard\xc3\xa9s\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici format per diversos cossos de planta rectangular i teulat a doble vessant, adossats l'un al costat de l'altre donant diferents nivells de teulada. Els murs s\xc3\xb3n de pedres irregulars i morter que en alguns llocs ha estat arrebossat amb ciment. La major part de la casa t\xc3\xa9 dues plantes, per\xc3\xb2 el cos m\xc3\xa9s gran, possiblement la primera ampliaci\xc3\xb3, en t\xc3\xa9 tres. Al davant de la casa i allargant la fa\xc3\xa7ana dreta del conjunt hi ha diverses construccions annexes que encara es fan servir de cort o de pallissa.\n_START_SECTION_\nHist\xc3\xb2ria\n_START_PARAGRAPH_\nLa diversitat de cossos que presenta aquesta construcci\xc3\xb3 demostra les diferents fases constructives que l'han configurat. Origin\xc3\xa0riament era una petita casa, possiblement una de les parts centrals de l'actual construcci\xc3\xb3, a la qual es varen afegir successivament les diverses ampliacions."